9. ΒΑΣΙΛΙΚΟΝ ΔΙΑΤΑΓΜΑ της 8/16 Ιουν. 1951 Περί καθορισμού στολής των διπλωματούχων Μαιών εν τη εκτελέσει των καθηκόντων των. Έχοντες υπ’ όψιν τας διατάξεις της παρ. 1 του άρθρ. 10 του Α.Ν. 2448/1940 «περί ασκήσεως του μαιευτικού επαγγέλματος και περί εκπαιδεύσεως των Μαιών», την υπ’ αριθ. 355/1951 γνωμοδότησιν του Συμβουλίου της Επικρατείας, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Στολή Άρθρον μόνον.-Καθορίζομεν υποχρεωτικήν στολήν δι’ απάσας τας νομίμως μετερχομένας το μαιευτικόν επάγγελμα εν τη εκτελέσει των καθηκόντων των. Αι διπλωματούχοι Μαίαι, αι υπηρετούσαι εις πάσης φύσεως Υγειονομικά ή Νοσηλευτικά Ιδρύματα ή εις Βρεφικούς Σταθμούς και Βρεφοκομεία, Κρατικά, Δημοτικά, Κοινοτικά Δημοσίου ή Ιδιωτικού Δικαίου τοιαύτα ή και ελευθέρως ασκούσαι το επάγγελμα της Μαίας, υποχρεούνται κατά την εκτέλεσιν των καθηκόντων των να φέρουν ομοιόμορφον στολήν εκ λευκού υφάσματος (ημιλίνου ή χασέ), συμφώνως τω εγκεκριμένω σχεφίω κατατεθειμένω παρά τω Τμήματι Νοσοκόμων του Υπουργείου Κοινωνικής Προνοίας μετά καλύμματος της κεφαλής της Σχολής εκ της οποίας προέρχονται αύται. Επίσης δέον να φέρωσιν επί του στήθους το σήμα της Σχολής των ή το σήμα της Πανελληνίου Ενώσεως Επιστημόνων Μαιών. 